**5. GAIA: GIZARTE-ZERBITZUETAKO HORNITZAILEAK ETA ARRETA-MAILAK**

**1. GIZARTE- ZERBITZUEN PRESTAZIO MOTAK**

**Prestazio:** gizarte zerbitzuak garatzeko egiten ditugun esku- hartze edo jarduerak. Mota ezberdinak daude:

**Prestazio teknikoak**

Edozein esku-hartze sozial egiten denean prestazio tekniko esaten diogu. Izaera unibertsal eta doakoa daukate eta ez dute izaera materialik. Adibidez, informazioa ematea, bitartekaritza lana egitea, tratamendu psikosoziala, aholkularitza edo babes juridikoa zein soziala.

**Prestazio ekonomikoak**

Gizarte integrazioa errazteko egiten diren esku-hartzeek diru kopuru bat eskaintzen dutenean prestazio ekonomiko deritzogu. Aldi batean edo aldiro eman daiteke. Adibidez, gutxieneko errenta, gizarte- larrialdiko laguntza ekonomikoa, gizarte segurantzako kotizatu gabekoen pentsioak eta abar.

**Prestazio materialak**

Prestazio ekonomikoa eman ordez ematen den balio materialari esaten zaio. Adibidez, mantenua (jaten ematea jantoki kolektiboetan edo etxe partikularretan), telelaguntza, etxez etxeko arreta eta abar.

**2. GIZARTE- ZERBITZUEN HORNITZAILEAK**

Gizarte beharrizan bat sortzen denean, oro har, hiru eragile hartu izan dute parte historikoki: estatua, merkatua eta hirugarren sektorea. Zehatzago esanda, honela sailkatzen da:

1. **Sektore informala:** gizarte beharrizan bat ematen denean, konponbidea gure inguruan bilatzea izaten da gure lehenengo aukera: familia, lagunak, auzokideak... ohiko modua izan da historikoki eta gaur egun ere ezinbestekoa.

Sektore honetan ere **dohaintza** sartu beharko genuke, elkarte, fundazio edo enpresa batzuek egiten duten lana.

1. **Zerbitzu indibidualen merkatua:** diruaren truke jendea kontratatzea lan zehatz bat egiteko. Ez dira gizarte- zerbitzutzat jotzen baina modu honetan ematen den laguntzaren zati handi bat bideratzen da.
2. **Zerbitzu eratuen merkatua:** diruaren truke enpresa bat kontratatzea, beronek zerbitzu bat eman dezan. Tradizionalki oso gutxi erabili da, baina gaur egun garrantzia handitzen ari da. Hemen sartzen dira, haurtzaindegiak, hirugarren adineko egoitzak eta abar.

Kritikak ere egon dira, ordaindu ezin duena baztertua geratzen delako eta etekinak atera beharrak zerbitzua muga dezakeelako.

1. **Erakunde boluntarioak -elkarte, fundazio eta beste erakundeak-:** era boluntarioan eta irabazteko asmorik gabe, zerbitzuak eskaintzen dituzten erakundeak lirateke. Hainbat sektoretan egiten dute lan.
2. **Erakunde publikoak:** estatuak, autonomia- erkidegoek, diputazioek eta udalek eskainitako zerbitzuak dira. Estatuaren esku hartzea gaur egun oso garrantzitsua da eta eraginkortasunez jokatzea eskatzen zaio, bai eta beste sektore batzuei lan handiagoa egiten uztea ere.

**3. HIRUGARREN SEKTOREA: GIZARTE BOLUNTARIOA**

Ekintza boluntarioari hirugarren sektorea ere esaten zaio eta berebiziko garrantzia dauka gure gizartean. Boluntario guztiak multzo batean definitzea so zaila da, sektore horren barruan errealitate ugari daudelako. Arazo nagusiena da, boluntario guztiak ez daudela erakunde boluntarioetan, askok bere kabuz jarduten dute.

|  |  |
| --- | --- |
| **BOLUNTARIOTZAREN/ HIRUGARREN SEKTOREAREN EZAUGARRIAK** | |
| **BOLUNTA ERAKUNDEAREN ARABERA** | **SALAMON ETA ANHEIER-REN USTEZ** |
| * Parte hartze askea. * Parte hartze autonomoa. * Parte hartze giza legezkoa, giza eskubideak errespetatzen dituena. * Parte hartze antolatua. * Elkartasunean oinarritutako parte hartzea. * Interesik gabekoa. * Dohaineko parte hartzea. * Osagarria: ezin da izan profesionalen edo erakunde publikoen ordezkagarri. | * Erakunde bat non helburu eta baliabide komun batzuk dauden. * Pribatua. * Ezin da etekinik egon. * Autonomoak. * Altruistak. |
| Ezaugarri horiekin hainbat erakunde mota sortzen dira: erlijiosoak, lanarekin harremana dutenak, heziketarekin harremana dutenak, fundazioak, kultura erakundeak eta abar. |

**4. ERAKUNDE BOLUNTARIOEN ARAUKETA JURIDIKOA ESPAINIAN**

Ongizate estatua sortu zenean boluntarioen papera zalantzan jarri zen, administrazioa zelako horren arduraduna. Baina, gaur egun ere, haien papera oso garrantzitsua da.

Legerik garrantzitsuena 11996ko urtarrilaren 15ekoa da. Hona hemen laburpena: ALEMAN ETA GARCÍA.

|  |  |
| --- | --- |
| **ESKUBIDEAK** | **BETEBEHARRAK** |
| * Egin beharreko lanaren inguruko informazioa, baliabideak eta abar jasotzea. * Diskriminaziorik gabeko tratua jasotzea. * Aukeratzen duen erakundean aktiboki parte hartu ahal izatea. * Aseguratuta egotea istripuen aurrean edota gaixoaldien aurrean. * Gastuak berreskuratu ahal izatea. * Boluntario gisako agiri bat edukitzea. * Bere lana segurtasun eta garbitasun baldintza onetan betetzea. | * Hitzartutako konpromisoak betetzea. * Konfidentzialtasuna. * Kontra-prestazioak uxatzea. * Eskubideak errespetatu. * Modu arretatsuan eta solidarioan jardutea. * Erakundeak antolaturiko formazio lanetan parte hartzea. * Jarraibide egokiak jarraitzea. * Agiri eta bereizgarriak egokiro erabiltzea. * Baliabide materialak errespetatzea eta zaintzea. |

Legeak beste **puntu eztabaidagarri** batzuk gordetzen ditu:

* **Boluntarioa erakunde pribatu edo publikoetan egon daiteke:** administrazioak boluntarioak gehiegi erabiltzearen arriskua egon daiteke eta bere betebeharrak boluntarioek betetzea. Ondorioz, bere akatsak nolabait estaliko lituzke.
* **Boluntarioek abantaila ekonomikoak eduki ditzakete:** abantaila batzuk onartzen zaizkie garraio publikoetan, museotan eta antzekoetan. Honek talka egiten du boluntarioen altruismoarekin.
* **Ez dago argi boluntarioak pertsona edo erakunde gisa agertzen diren.**
* **Ez dira agertzen Legearen eta autonomia- erkidegoen arteko harremanak:** Elkarte baten lana bakarrik erkidego batean ematen bada, erkidego horrek edukiko luke nagusitasun legala eta aldiz, lana erkidego bat baino gehiagotan edo maila zentralean egiten bada, estatu- mailako legeak indar gehiago edukiko luke.

**5. BOLUNTARIOTZAKO ERAKUNDE MOTAK**

**Elkarteak**

Pertsona talde eratuak dira eta forma juridiko erabiliena dira elkarteak. Hiru ezaugarri dituzte: ALEMAN ETA GARCIA: SILLS:

* Helburu komunak.
* Kidetza borondatezkoa.
* Estatutik askea da.

Estatuz kanpoko erakunde guztiek ezaugarri horiek dituzte eta beraz, elkartearen definizioa labur geratzen da baina legalki, ez da zehazten.

Elkarteek abantaila juridikoak dituzte: diru laguntzak, salbuespen fiskalak, kontzertuak administrazioarekin, edo erabilgarritasun publikoko elkarte izendatuak izatea. Azkeneko kasu horretan ere, beste abantaila batzuk ere lortzen dituzte.

**Fundazioak**

Estatuaren babespean daude eta horri dagokio fundazioaren helburuak betetzen direla bermatzea. Dena den, autonomia erkidego batzuek eskumen osoak dituzte gai honetan.

Hiru ezaugarri dituzte:

* Ondarea hasieratik agertzen da, bestela ez dago fundaziorik egiterik.
* Eraketa.
* Helburua. Interes orokorra bilatu behar du.

**Erakunde bereziak**

1. **Cáritas:** 1942. Baliabide ekonomikoak kideetatik, administraziotik eta bestelako diru sarreretatik lortzen ditu eta helburu erlijiosoak ditu:

* Karitatea eta justizia sozialaren espiritua zabaltzea.
* Ekimenak bultzatzea eta pobretasunaren arazoak aztertzea.
* Behartsuenen bizitza hobetzen laguntzea.

1. **Once:** 1938. Diru iturri autonomoa dauka. Itsuen problematika orkorra hartzen du bere eremutzat:

* ikusmena galtzearen prebentzioa eta diagnostikoa.
* heziketa orokorra eta lan heziketa itsuentzat.
* lanpostuak sortzea**.**
* ikerketa.
* gizarte- eragiketa

Batez ere itsuen arazoetan zentratzen da, baina agur egun. minusbaliotasun fisiko, psikiko eta sentsorialak dituzten pertsonen arazoak hartzen ditu eremutzat.

1. **Gurutze gorria:** 1864. Estatuaren babesa dauka baina autonomoa da, nortasun juridiko propioarekin.Baliabide ekonomikoak bazkideen kuotetatik, estatutik eta bestelako bideetatik datoz. Helburuak:

* Bakea bilatzea.
* Giza eskubideak zaintzea.
* Gatazka armatuetan bitartekari lana egitea.
* Gizarte ongizatean laguntzea.
* Osasun programetan parte hartzea.

**6. BOLUNTARIOAK ETA GIZARTE ZERBITZUAK**

Garrantzi handia daukate gizarte zerbitzuetan eta handituz doa, baina bakoitzak egin beharreko lana oso banatuta dago. Arazo ekonomikoetan: sektore publikoa, arazo pertsonalak: sektore publikoa + boluntarioak, arazo sozialak: boluntarioak.

Boluntarioek parte hartze aktiboa daukate dinamizazio sozial eta ekonomikoan. Hori bi modutan lortzen da:

* Langabezia egoeratan, langabetu horiek boluntario bihurtu dira eta horren bidez, nortasuna indartzen da. Gainera, gero lan horietako asko lan ordaindu bihurtu dira.
* Era guztietako kooperatibak eta elkarlana sartzen dira hemen, hainbat sektoretan lan egiteko: baliaezintasunak dituztenak, drogazaleak eta abar. Eztabaida da ea irabazteko asmorik duten ala ez.

**7. GIZARTE ZERBITZUEN ARRETA MAILAK**

**Lehenengo arretarako gizarte- zerbitzuak**

Lehenengo arreta maila osatzen dute gizarte- zerbitzu orokor, komunitateko gizarte zerbitzu edo lehenengo arreta- mailako gizarte- zerbitzuek.

Zerbitzu hauek populazio osoari zuzenduta daude eta prestazioak unibertsalak dira. Kasu gehienetan erabiltzailearengandik hurbil garatzen dira eta horregatik, gehienetan tokiko administrazioaren esku geratzen da arreta hau. Beharrezkoa balitz, espezializatuetarako deribazioa ere kudeatzen da.

Era askotako programak daude:

* **Informazio, balorazio eta orientabide programa:** Eremu txikietan garatzen dira, erabiltzailearengandik ahalik eta hurbilen. -zerbitzuei buruzko informazioa ematen zaio erabiltzaileari, zer nolako baliabideak erabili ahal dituen eta nola heldu daitekeen zerbitzu horiek erabiltzera.

Gainera, orientabidea emateko, arlo bateko profesionalek erabiltzailearen eta haren inguruaren beharrizanen azterketa egiten dute eta plangintza bat sortzen da.

Gizarte larrialdiko prestazio ekonomikoak maila honetan lantzen dira, hurbilen daudelako.

* **Familia eta elkarbizitza programa:** pertsona eta familien bizitza kalitatea hobetu nahi da. Horretarako, autonomia eta inguruarekiko integrazioa bultzatuz. Aukera hauek garatzen dira:

1. Etxez etxeko laguntza ez da soilik materiala, laguntza psikosoziala ere lantzen da. Hortaz, hemen sartzen etxeko telelaguntza eta familia heziketarako laguntza. Nahikoa ez denean, hurrengora pasatzen da.
2. Familian ematen da esku hartze hau eta esku hartze juridikoa da, bere baitan eskubide eta betebeharrak daramatzalako. Hartzen den pertsonak parte hartzen du familiako arlo guztietan. Pentsatua dago aldi baterako irtenbidetzat, baina betirako ere izan daiteke. Honek ez badu funtzionatzen hurrengora jotzen da.
3. Bizilekua egoitza egoki batean, familian mantentzea edo har dezakeen beste familia bat lortzea ezinezkoa denean. Azken aukera hau bakarrik besteak porrot egiten dutenean erabiltzen da.

* **Prebentzio eta gizarteratze programa:** beharrizanak sortzen dituzten faktoreei erreparatzen zaie horiek prebenitzeko asmoz. Esku hartzeka faktore horiek ekiditen edo behintzat ez areagotzen laguntzen du. Hauek aipa daitezke:
* **Detekzio goiztiarra:** gatazkak aurreikusteko erabiltzen da. Beharrezkoa da dagozkien lekuetako txostenak eduki ahal izatea (espetxea, eskola...) eta elkarte horiekin elkarlanean aritzen dira.
* **Baliabide normalizatuen erabilera:** bazterketak arazo bat baino gehiago sortzen ditu eta hortaz, gizarte zerbitzuak elkarlanean egon behar dira gizarte- babesteko beste sistemekin, baliabide normalizatuak erabiltzeko. Eztabaida sortzen duen gai bat da aspalditik, baliabide normalizatuen aldekoak direnak esaten dute zerbitzu bereziek erabiltzailearen bazterketa ekar dezaketela eta hortaz, adibidez, eskola arruntetan zerbitzu bereziak ipini beharko liratekeela eta ez eskola bereziak.
* **Lanean, aisialdian edota elkarbizitzan trebatzeko jarduerak:** arrisku egoeran dauden edo egon diren pertsonei zuzentzen zaie. Trebatzen direnean, bazterketa hori gainditzen doa eta pertsona bezala aberastu egiten da.
* **Gizarte lankidetzarako programa:** beharrizanen aurreko elkartasun adierazpenak eta gizarte erantzukizun maila handitu eta indartu nahi dira. Horrela lortzen baita oinarrizko prestazioak eraginkor izatea.

Hemen sartzen dira:

* **Auto-laguntza:** kaltetuen taldeak.
* **Boluntarioak:** laguntasuna, zaintza..
* **Herritarren parte hartzea inguruko gizarte erakundeetan.**

**Arreta espezializatuko gizarte- zerbitzuak**

Gizarte zerbitzu espezializatuek osatzen dute eta arazo konplexuagoak sartzen dira hemen, prestazio kualifikatuagoak eskatzen dituztenak. Lehenengo arretatik datozen kasuak dira eta egoitza berezietan kudeatzen dira. Ez daude erabiltzailearengandik hain gertu.

Kolektibo berezietara zuzentzen dira eta ez biztanle guztietara. Ondoko populazio sektoreei eragiten diete:

|  |  |
| --- | --- |
| * Familiak: ongizatea. * Haurrak: babesa. * Gazteak: gizarteratzea eta ongizatea. * Hirugarren adina: bazterketa saihestu. * Ezinduak: gizarteratzea beti ere familia edo ingurunetik gertu eta lan- integrazioa bultzatzen da. * Drogazaleak: prebentzioa, tratamendua eta gizarteratzea. | * Preso ohiak: gizarteratzea eta prebentzioa. * Emakumea: sexu diskriminazioa aurreikusi. * Gutxiengo etnikoak: errespetua eta onartzea sustatu. * Errefuxiatu: ongizatea eta gizarteratzea. * Gizarte larrialdiko egoerak: gizarte bazterketa jasaten duen edonori laguntzeko programak. |